open-index/open-wikipedia-markdown huggingface dataset:
רודרי מנדוסה

**רודריגו "רודרי" מנדוסה מרטינס-מויה** (בספרדית: **Rodrigo "Rodri" Mendoza Martínez-Moyá**; נולד ב-15 במרץ 2005) הוא כדורגלן ספרדי המשחק בעמדת הקשר באתלטיקו מדריד מהלה ליגה.

## קריירת מועדונים
מנדוסה נולד במולינה דה סגורה שבקהילה האוטונומית של מורסיה, ושיחק בקבוצות הנוער של אלטוריאל, סן מיגל ורנרו, לפני שהצטרף ב-2019 למחלקת הנוער של אלצ'ה. ב-16 באוקטובר 2021, ערך מנדוסה את הופעת הבכורה שלו בקבוצת המילואים של אלצ'ה, כשעלה כמחליף בניצחון 4–0 על אוניון דפורטיבה בניגנים במסגרת הליגה הספרדית הרביעית.

ב-12 בנובמבר 2022, ערך מנדוסה את הופעת הבכורה שלו בקבוצה הראשונה, כשעלה כמחליף בניצחון 3–0 על אל אלקורה במסגרת גביע המלך הספרדי. עשרה ימים לאחר מכן הוא האריך את חוזהו במועדון עד 2026.

בספטמבר 2023 קודם מנדוסה באופן רשמי לסגל הקבוצה הראשונה. הוא ערך את הופעת הבכורה שלו ב-30 בספטמבר, כשעלה כמחליף בתיקו 0–0 מול לבאנטה במסגרת הליגה השנייה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אלצ'ה
קטגוריה:כדורגלני אתלטיקו מדריד
קטגוריה:ספרדים שנולדו ב-2005
הר שזיף

[ממוזער|הר שזיף ומאחוריו [הר כחל]]
[ממוזער|[נחל ערער כפי שנצפה מההר. ברקע כתף שיאון]]
**הר שזיף** הוא הר בחרמון, המתנשא לגובה של 1,541 מטרים מעל פני הים. צפונו מתנקז אל נחל ערער, הנשפך אל נחל שיאון, מערבו ודרומו אל נחל סנאים הנשפך גם הוא לשיאון ומזרחו אל נחל גובתה. ההר הוא חלק משלוחת שריון של הר דובדבן, ונמצא מתחת להר נמנמן ומעל מצפור גובתה.

סמוך להר עובר כביש 98, הכביש המרכזי בשלוחת דובדבן, ודרכו דרך ההפעלה הקלה ביותר עליו.

ההר צופה לכתף חרמון וכתף שיאון, על צפון הגליל ועל רכס רמים. לכיוון מעלה, ניתן לראות ממנו את הר נמנמן ואת הר דובדבן, הגבוהים ממנו.

בהר קיימים מסלולי טיולים רבים.

ההר נכבש יחד עם כל פסגתו של הר דובדבן ומורדותיו המערביים במהלך החזית הסורית במלחמת ששת הימים, ב-12 ביוני 1967, כשכוח של חטיבת גולני נחת על מצפה שלגים במעלה ההר. מאז האזור כולו נמצא תחת אחריותה של חטיבת החרמון, וממשיכתה חטיבת ההרים.

## גלריה

קובץ:IHM הר שזיף 1.jpeg|מורדות ההר
קובץ:IHM הר שזיף 4.jpeg|מטיילים בהר בחורף
קובץ:IHM הר שזיף.jpeg|עץ קפוא על ההר
קובץ:IHM הר שזיף 3.jpeg|נוף על ההר
קובץ:IHM הר שזיף 2.jpeg|עץ קפוא על ההר


## קישורים חיצוניים

* 

## הערות שוליים

שזיף
שזיף
שזיף
שזיף
פבלו איבנייס

**פבלו איבנייס לומבררס** (בספרדית: **Pablo Ibáñez Lumbreras**; נולד ב-20 בספטמבר 1998) הוא כדורגלן ספרדי המשחק בעמדת הקשר האחורי בדפורטיבו אלאבס.

## קריירה
איבנייס נולד בפמפלונה, והצטרף למחלקת הנוער של אוססונה בגיל שבע, שם שיחק עד שנת 2014. לאחר מכן הוא שיחק במחלקות הנוער של מולטיוורה ובסן חואן.

איבנייס ערך את הופעת הבכורה שלו בבוגרים של סן חואן ב-19 באוגוסט 2017 במסגרת הליגה הספרדית הרביעית. באוגוסט 2019 עבר לקבוצה הבוגרת של מולטיוורה וסייע לה להעפיל לליגה השלישית.

ב-1 בפברואר 2021 חתם איבנייס על חוזה ל-18 חודשים באוססונה ושובץ בקבוצת המילואים, אוססונה ב', ששיחקה בליגה הספרדית השלישית. ב-9 במרץ 2022 הוא האריך את חוזהו עד 2024 וקודם רשמית לקבוצה הראשונה ששיחקה בלה ליגה.

ב-12 באוגוסט 2022, ערך איבנייס את הופעת הבכורה שלו בלה ליגה, בניצחון 2–1 על סביליה. ב-4 באפריל 2023 כבש את שערו הראשון במועדון, שער ניצחון דרמטי בהארכה מול אתלטיק בילבאו במסגרת חצי גמר גביע המלך הספרדי, שהעלה את אוססונה לגמר בפעם השנייה בתולדותיה.

ב-23 ביוני 2025, לאחר שחוזהו באוססונה הגיע לסיומו, חתם איבנייס על חוזה לחמש שנים בדפורטיבו אלאבס.

## חייו האישיים
בן דודו הוגו רינקון הוא גם כדורגלן.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אוססונה
קטגוריה:כדורגלני דפורטיבו אלאבס
קטגוריה:ספרדים שנולדו ב-1998
אצטדיון קרלוס טרטיירה

**האצטדיון העירוני קרלוס טרטיירה** (בספרדית: **Estadio Municipal Carlos Tartiere)** הוא אצטדיון רב-תכליתי באוביידו, ספרד, המשמש כמגרשה הביתי של ריאל אוביידו. ואף אירח מספר משחקים של נבחרת ספרד.

האצטדיון נקרא על שמו של נשיא המועדון הראשון של ריאל אוביידו והוא נחנך בשנת 2000 על חורבותיו של אצטדיון ישן  בעל אותו שם שנחנך בשנת 1932. האצטדיון מכיל 30,500 מושבים וזהו האצטדיון הגדול ביותר באסטוריאס.

## היסטוריה
ב-18 ביוני 1998 הונחה אבן הפינה להקמת האצטדיון, הבנייה ערכה כשנתיים וב-17 בספטמבר 2000, נערך באצטדיון משחק בכורה בין ריאל אוביידו המקומית ללאס פאלמאס במסגרת הלה ליגה. אך האצטדיון נפתח רשמית רק שלושה ימים לאחר מכן, במשחק ידידות בין ריאל אוביידו לפרטיזן בלגרד.

האצטדיון ספג ביקורת בשל מיקומו, בעיקר על הגישה הבעייתית אליו שמקשה על הגעת קהל רב במקביל, ועל התנאים הסביבתיים הלא אידיאליים לגידול דשא, בשל לחות וחוסר שמש, בעיקר בחורף. אך לאורך השנים נעשו בו שיפורים בעיקר בדרכי הגישה אליו.

ב-28 באוקטובר 2001, בדרבי של אסטוריאס בין ריאל אוביידו לספורטינג חיחון נמכרו לראשונה כל הכרטיסים למשחק באצטדיון.
ממוזער|מבט על האצטדיון מבחוץ

## נבחרת ספרד

ב-2 ביוני 2001 אירח האצטדיון לראשונה משחק של נבחרת ספרד, כשזו אירחה את נבחרתה של בוסניה והרצגובינה במשחק שהסתיים בתוצאה 4–1 לספרד במסגרת מוקדמות מונדיאל 2002. הנבחרת הספרדית שיחקה עוד פעמיים באצטדיון טריטיארה וניצחה 2–0 בשני המשחקים הללו, פעם אחת נגד לטביה, במסגרת מוקדמות יורו 2008 ופעם נוספת נגד סלובקיה במסגרת מוקדמות יורו 2016.

**משחקי נבחרת ספרד באצטדיון**

## ממוצעי קהל
רשימה של מספר הצופים הממוצע במשחקי הליגה והפלייאוף של ריאל אוביידו באצטדיון קרלוס טרטיירה החדש.

## קישורים חיצוניים
 
* אצטדיוני ספרד (in English)

## הערות שוליים

קרלוס טרטיארה
קטגוריה:ריאל אוביידו
קטגוריה:דפים עם תרגומים שלא נסקרו
קטגוריה:אוביידו: ספורט
הקלפיז

**הקֶלפיז** (באנגלית: **The Kelpies**) הם זוג פסלי פלדה מונומנטליים בדמות ראשי סוסים, שיצר האמן הסקוטי אנדי סקוט. הפסלים שוכנים בפארק ההֶליקס (The Helix) שבין פוקירק לגריינגמות'  בסקוטלנד, ומתנשאים לגובה של 30 מטרים. הם נחשבים לפסלי הסוסים הגדולים בעולם, ומהווים סמל למורשת התעשייתית של סקוטלנד ולאמנות ציבורית עכשווית בקנה מידה חסר תקדים.

## תיאור הפסלים
הקֶלפיז מתארים ראשי סוסים מגזע קליידסדייל, אשר שימשו לגרירת סירות ולמלאכות חקלאיות. הפסלים בנויים משלד פלדה פנימי, מבנה תומך משני, וחיפוי פלדה אל־חלד מבריקה בעובי 6 מ"מ, המדמה לוחות קטנים בעזרת חיתוך לייזר. ההשראה הראשונית ליצירה נבעה מהקלפיז – יצורים מיתולוגיים סקוטיים בדמות סוסי מים משני צורה – אך הדימוי ביצירה הוא ריאליסטי, ומוקדש לסוסים ששירתו את החקלאות והתעשייה של סקוטלנד לאורך הדורות.

## רקע ותהליך עיצוב
250px|ממוזער|שמאל|הקלפיז בלילה
הקֶלפיז הוזמנו כחלק מתוכנית פארק ההֶליקס – פרויקט בהיקף 43 מיליון ליש"ט שנועד להפוך אזור שומם בסמוך לבית הזיקוק של גריינגמות' לשטח ירוק הכולל שבילים, יערות, לגונה, תעלות מים ויצירות אמנות. אנדי סקוט נבחר על רקע פסל קודם שיצר – הסוס הכבד (Heavy Horse) בגלאזגו – וראה ביצירה הזדמנות לחבר בין עבר תעשייתי לפסל עכשווי מונומנטלי. לצורך התכנון יצר סקוט דגמים מוקדמים בקנה מידה של 1:10, שנסרקו בלייזר ליצירת מודל תלת־ממדי מדויק שהועבר למהנדסים וליצרנים. הפסלים המקוריים תוכננו להגיע לגובה של 35 מטרים ולשקול כ־400 טון, ואף נשקל בתחילה לשלב בהם מנגנון הידראולי לתפעול סכר על תעלת פורְת'־קלייד.

## חנוכה והצגה מקדימה
שני דגמים מוקדמים בגובה שלושה מטרים הוצגו לציבור בפרת' בספטמבר 2013, בטרם השלמת הפסלים, ועוררו עניין ציבורי נרחב. הקֶלפיז עצמם נחנכו באירוע חגיגי שנערך ב־17–18 באפריל 2014, תחת הכותרת "Blazing Saddles! Fiery Unveiling for Kelpies", וכלל להבות אש, הקרנות וידאו ופסקול של קולות סוסים. האירוע נערך בשיתוף אמני פירוטכניקה מצרפת, וסימן גם את פתיחתו של פסטיבל לכבוד חוקר הטבע ג'ון מְיוּיר.

## הכרה ציבורית והשפעה
מאז פתיחתם הרשמית ב־21 באפריל 2014, ביקרו בקֶלפיז כמעט מיליון איש בשנה הראשונה. הפסלים זכו לשבחים ציבוריים, לפרסים בתחום העיצוב ונבחרו ל"אוצר לאומי של סקוטלנד" על ידי National Lottery. יותר מ־50,000 מבקרים לקחו חלק בסיורים מודרכים, והאמן תיאר את הפרויקט ככזה שיצר "תחושת גאווה אזרחית כמעט מוחשית". חגיגות השנה כללו תהלוכה של תלמידים מקומיים בליווי סוסי קליידסדייל ששימשו מודלים לפסלים.

## קישורים חיצוניים

## הערות שוליים

קטגוריה:סוסים באמנות
קטגוריה:סקוטלנד: סמלים לאומיים
קטגוריה:פסלים (יצירות)
אסתר זבקו

**אסתר זבקו** היא שחקנית ישראלית.

## ביוגרפיה
ב-1972 הופיעה לראשונה בסרט "מציצים" גילמה את אתי מזכירת ההפקה. באותה השנה גם שיחקה בתפקיד ראשי בסרט "לאן נעלם דניאל וקס?" גילמה את ננסי, אשתו האוסטרלית והמשועממת של בני שפיץ (ליאור ייני). כמו כן באותה השנה שיחקה בסרט "שתי דפיקות לב".

ב-1973 שיחקה בתפקיד ראשי לצידם של ג'וקי ארקין ויצחק פרץ בסרט "הוא היא והוא" שביים אורי גבריאלי, גילמה את היא.

ב-1977 הופיע בסרט "מבצע יונתן" בכיכובו של יהורם גאון, בתפקיד קרובת משפחה. באותה השנה גם שיחקה בסרט "חמש מאות אלף שחור" בתפקיד יפה ממן אשתו של סיסי (ז'אק כהן).

ב-1978 שיחקה בסרט האמריקאי "Madman" גילמה את ג׳אנט.

ב-1979 גילמה את נעמי בסרט "אל תשאלי אם אני אוהב". באותה השנה גם שיחקה בתפקיד ראשי בסרט "פרשת וינשל" גילמה את ג'ודי.

ב-1980 שיחקה בסרט "על חבל דק" בתפקיד מטופלת בבית חולים.

ב-1981 גילמה דמויות שונות בסדרת הטלוויזיה "ארץ מולדת" ששודרה בטלוויזיה החינוכית.

ב-1982 שיחקה והייתה אחראית על עיצוב התלבושות בסרט "בן לוקח בת" גילמה את אמא של איה.

ב-1983 שיחקה בסרט האמריקאי "Hanna K" בתפקיד דיילת אוויר של TWA.

ב-1984 שיחקה בסרט "השגריר" גילמה את מרילין. באותה השנה הייתה אחראית על עיצוב התלבושות בסרט "ספר נשים".

ב-1992 השתתפה בסרט האמריקאי "The Big Battalions" שיחקה את ג׳ודי.

ב-2003 הופיעה בסרט "לא בת 17" בתור אחות הקיבוץ.

ב-2007 שיחקה בסרט "חיי אהבה" בתור חברה טובה של ההורים.

ב-2008 השתתפה בסרט האמריקאי "A House Divided" בתפקיד אחות מבוגרת.

ב-2012 גילמה את דמותה של מרים בן חיים בסרט "הפיגוע".

ב-2021 שיחקה את יעל (אילוסטרציה) בסדרת הטלוויזיה "סוכנת בלב ביירות".

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:ישראליות שנולדו במאה ה-20
משה שנדוך

**משה בן מרדכי שִׁנְדוּךְ** (נפטר בסביבות 1744) היה נשיא (ה"צארף באשי") קהילת בגדד בשנות השלושים והארבעים של המאה ה-18 וגזבר השליט.

## ביוגרפיה
נולד למרדכי בן אברהם בן ששון בן אברהם בן ששון. שנדוך הוא הנשיא הראשון הידוע לנו בבגדד, והחוקר בן יעקב משער כי גם מרדכי, אביו של משה, כיהן כנשיא והאחרון קיבל זאת ממנו בירושה. מוצא משפחתו היה כנראה מפרס, שכן היא כונתה בתואר "עג'מי".

הקדיש יחד עם הגביר נסים גבאי ארון קודש לבית הכנסת שליד קבר עזרא הסופר, וכן בנו השניים "מעון" (כנראה מעין מרכז קהילתי) לצד קבר זה. כמו כן, תרמו להוצאת ספר "נתיבות שלום" (קושטאנדינה תק"ב) לרבי עזרא הבבלי. החזיק מספר רב של מלומדים יהודיים בעיר.

בשנת ה'תק"ג (1743) הלשינו עליו בפני המושל אחמד פאשא, ונגזר דינו למוות. יהודי בגדד פדו אותו תמורת 200 "כיסים", וכן נאלץ שנדוך לוותר לפחה על חוב של 700 שק, כדי שיבטל את פסק הדין. פאשא שלח אותו לעיר חילה כדי שירכוש מזונות לטובת בגדד, והוא נשאר בה כחודש. בהמשך אותה השנה היו רבני העיר בין ההרוגים באסון שאירע בבגדד, ושנדוך שלח איגרת לרפאל שלמה לניאדו מארם צובה, בבקשה שיבחר מרבני עירו שישמש כרב בבגדד. בעקבות קריאה זו הגיע לעיר צדקה חוצין (הראשון), שכיהן כרב בעיר כשלושים שנה.

מת בשנת 1744 לערך. אחיו, יחזקאל בן מרדכי שנדוך ירש אותו בתפקיד הנשיא וכיהן במשרה מספר חדשים. נכדו היה רבי ששון מרדכי משה.

## לקריאה נוספת
* אברהם בן יעקב, **יהודי בבל מסוף תקופת הגאונים עד ימינו**, ירושלים תשכ"ה, עמ' קיא.
* אברהם בן יעקב, **הרב ששון ב"ר מרדכי שנדוך**, ירושלים: מכון הכתב, 1994, פרק שני.

## קישורים חיצוניים
* Zvi Zohar  in Encyclopedia of Jews in the Islamic World Online

## הערות שוליים

קטגוריה:רבנים עיראקים
קטגוריה:נפטרים ב-1744
העיתון (סדרת טלוויזיה)

**העיתון** (באנגלית: **The Paper**) היא קומדיית מצבים מוקומנטרית אמריקאית שנוצרה על ידי גרג דניאלס ומייקל קומן. הסדרה מהווה המשך לסדרה המוקומנטרית האמריקאית "המשרד", ששודרה במקור ברשת "NBC" בין השנים 2005–2013. בסדרה מככבים דונל גליסון וסברינה אימפצ'אטורה, והיא עלתה לשידור בשירות הזרמת המדיה "Peacock" ב-4 בספטמבר 2025.

## תקציר העלילה
בטולדו, אוהיו, צוות צילום תיעודי ממקד את מאמציו בעיתון הוותיק אך המדרדר "The Truth Teller", עיתון כושל שמנסה להחיות ולמתג את עצמו בעזרת כתבים מתנדבים.

## צוות השחקנים
### דמויות ראשיות
* דונל גליסון - נד סמפסון, העורך הראשי החדש של העיתון.
* סברינה אימפצ'אטורה - אסמרלדה גרנד, העורכת המנהלת של העיתון ושל גרסת האונליין שלו.
* מלווין גרג - דטריק מור.
* צ'לסי פריי - מאר פריטי, הטיפוגרפית של העיתון
* רמונה יאנג - ניקול לי.
* גבמיסולה איקומלו - אדלולה אולופין, רואה חשבון הכפוף לאוסקר.
* אלכס אדלמן - אדם קופר, רואה חשבון נוסף בעיתון.
* טים קיי - קן דייוויס.
* אריק רהיל - טרוויס בינליין.
### דמויות משניות
* אלן הייבי - מארב פוטמן.
* ננסי לנהאן - אן.
* מולי אפריים - סאמר.
* טרייסי לטס - ג'ון סטאק.
* אוסקר נונייז – **אוסקר מרטינז**, רואה חשבון שעבד בעבר בסניף סקרנטון, פנסילבניה, של דאנדר מיפלין. נוניז חוזר לגלם את הדמות מ-המשרד. הוא רואה החשבון הראשי של העיתון.
 
## הפקה
### פיתוח
בינואר 2024 נמסר כי גרג דניאלס, מפתח הסיטקום המוקומנטרי האמריקאי "המשרד", החל לפתח סדרת המשך לסדרה זו. עוד נמסר כי הסדרה החדשה תתרחש במשרד שונה עם דמויות חדשות, אך באותו יקום בדיוני בו התרחשה הסדרה המקורית. במרץ 2024 נחשף כי הסדרה החדשה תיווצר בשיתוף פעולה בין דניאלס למייקל קומן.

במאי 2024 הודיע שירות הזרמת המדיה "Peacock" כי הזמין את הפקת הסדרה הקומית-מוקומנטרית, שתתמקד בצוות התיעוד הבדיוני שעקב אחר סניף סקרנטון של חברת "דנדר מיפלין" ב"המשרד", והפעם יעקוב אחר קורותיו של צוות עיתונאים העובד בעיתון היסטורי במערב התיכון של ארצות הברית, המצוי בדעיכה, ועורכו הראשי מנסה להחיותו בעזרת כתבים מתנדבים. ביוני 2024 נחשף שמה הרשמי של הסדרה. צילומי הסדרה החלו ביולי 2024. העיתון הבדיוני שבמרכז הסדרה נקרא "The Truth Teller", והוא ממוקם בטולדו שבאוהיו.
הסדרה מופקת בפועל על ידי גרג דניאלס, מייקל קומן, ריקי ג'רווייס, סטיבן מרצ'נט, הווארד קליין ובן סילברמן, בהפקת חברת "Universal Television".
### ליהוק
באפריל 2024 הוכרז כי דונל גליסון וסברינה אימפצ'אטורה יככבו בתפקידים הראשיים.

בספטמבר 2024 הצטרפו לצוות השחקנים מלווין גרג, צ'לסי פריי ורמונה יאנג. חודש לאחר מכן נמסר על ליהוקם של גבמיסולה איקומלו, אלכס אדלמן, טים קיי ואריק רהיל, ובנובמבר 2024 נמסר על צירופם של אלן הייבי, ננסי לנהאן, מולי אפריים וטרייסי לטס לצוות השחקנים המשני.

בפברואר 2025 הוכרז כי אוסקר נונייז ישוב לגלם את דמותו של אוסקר מרטינז, מהסדרה "המשרד".

## הפצה
הסדרה עלתה לשידור בשירות "Peacock" ב-4 בספטמבר 2025.

## פרסים ומועמדויות

## קישורים חיצוניים

## הערות שוליים

קטגוריה:סדרות מוקומנטריה
קטגוריה:סדרות קומדיה אמריקאיות
קטגוריה:תוכניות וסדרות טלוויזיה אמריקאיות מבוססות על פורמט בריטי
קטגוריה:סדרות המשך טלוויזיוניות
קטגוריה:סדרות ספין-אוף אמריקאיות
קטגוריה:תוכניות טלוויזיה שמתרחשות באוהיו
עוד חתלתולים

**עוד חתלתולים** (באנגלית: **More Kittens**) הוא סרט הנפשה קצר אמריקאי מסדרת הסרטים "סימפוניות טיפשיות". הסרט יצא לאקרנים בשנת 1936 והופק בידי אולפני וולט דיסני, זהו סרט ההמשך ל"שלושה חתלתולים יתומים".

## עלילה
עקרת הבית שולחת את שלושת החתלתולים היתומים החוצה ישירות לגינה על גרימת צרות. הם נתקלים בכלב סן ברנרד בשם בוליבר, ומתיידדים איתו בזמן שהוא מנסה להירגע בשקט. מאוחר יותר הגורים ממשיכים לחקור את הגינה, נתקלים בצב והחתלתול שחור מוטרד על ידי ציפור כחולה, מה שגורם לחבל הכביסה להתרופף ומוביל לכך שהגורים מפילים את גיגית הרחצה ומפזרים מים על כל חזית הגינה. עקרת הבית רודפת בכעס אחר הגורים שתפסו מחסה תחת בוליבר. היא מעירה בקצרה על עצלנותו של בוליבר וממשיכה הלאה, ואז הגורים מגיחים ומלטפים באהבה את בוליבר.

## ביקורות
Motion Picture Herald (9 בינואר 1937): "תעלוליהם של שלושה גורים שובבים, חדורי עליצות מדבקת, משמשים כדי למנות את הסרט הזה לאחת הסימפוניות המונפשות הטובות ביותר של וולט דיסני. באופן החתולי האופייני, כשהם מוקטן כדי להתאים לגודלם, שלושת הגורים משתוללים בין מתיחה למתיחה, למען חסותו של משרת שחור. חבר עני במשפחת הכלבים, למרות שהתעללו בו רבות על ידי הגורים, הופך למוטב שלהם בזמן לחץ."

Boxoffice (30 בינואר 1937): "בהמשך להרפתקאותיהם המדהימות של שלושת החתלתולים הקטנים שהוצגו למעריצי הקולנוע בסימפוניה טיפשית קודמת, הסרט המונפש שוב מצחיק באופן מוזר לכל אורכו, אם כי חסרה בה מעט המקוריות והנצנוץ של נושאי דיסני האחרים... ראויה למקום על כל שלט."

## מדבבים
* עוזרת בית: ליליאן רנדולף
* חתולים: אלוויה אלמן
* ציפורים: קלרנס נאש

## מדיה ביתית
הסרט הקצר הופץ ב-19 בדצמבר 2006, ב-DVD "אוצרות וולט דיסני: עוד סימפוניות טיפשיות, כרך שני".

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי המשך אמריקאיים
קטגוריה:סרטי 1936
קטגוריה:סרטים על חתולים
מוזיאון השואה של פורטו

**מוזיאון השואה של פורטו** (Portuguese) הוא מוזיאון השואה שנוסד בשנת 2021 בפורטו שבפורטוגל.

## התכנים המוצגים במוזיאון
הנושאים העיקריים המטופלים במוזיאון החדש הם החיים היהודיים לפני השואה, הנאציזם, ההתפשטות הנאצית באירופה, הגטאות, הפליטים, מחנות הריכוז, העבודה וההשמדה, הפתרון הסופי, צעדות המוות, השחרור, האוכלוסייה היהודית שלאחר המלחמה, הקמת מדינת ישראל וחסידי אומות העולם.

במוזיאון ניתן לראות שחזור של חדרי המעונות של אושוויץ, חדר עם שמות של נספים בשואה, אנדרטת להבות, חדר הקרנת סרטים, חדר כנסים, מרכז לימודים, תצלומים ומסכים המציגים סרטים על הטרגדיה שלפני, במהלך ואחרי מאורעות השואה.

המוזיאון מנוהל על ידי חברי הקהילה היהודית של פורטו. לואיזה פינקלשטיין מספרת על בני משפחתה "שנורו על ידי כיתות יורים לאחר שאולצו לחפור קבר אחים". דבורה וולפריד מספרת שסבה וסבתה "הוצאו להורג בפולין, לאחר שראשיהם גולחו, מספרים קועקעו על זרועותיהם, והם שימשו בעבודות כפייה".

חברים אחרים בקהילה היהודית בפורטו מספרים סיפורים על קרובי משפחה שהצליחו להימלט מטרבלינקה או שאולצו לנגן בכינור במחנה התעמולה טרזינשטט ואפילו על פטריוטים גרמנים שהואשמו כזרים לא רצויים ונרצחו.

במוזיאון יש גם עדות של חיה לסמן, שהייתה קורבן של יוזף מנגלה, משכונה "מלאך המוות" של אושוויץ. לסמן היא אמו של אחד מחברי הקהילה היהודית של פורטו המנהלים את מוזיאון השואה בעיר. 

במאמר שפורסם בארצות הברית על חשיבותו של מוזיאון השואה של פורטו, כתבה הסופרת והעיתונאית הפורטוגזית מרים אסור כי "כבת הרב שעמד בראש הקהילה היהודית בליסבון במשך 50 שנה, נולדה במדינה שבה גורשו יהודים לפני חמש מאות שנים – וחיה באירופה שבה יותר ויותר אנשים שונאים יהודים, יהדות ואת ישראל – אני חווה תחושת ביטחון מהמוזיאון. זוהי תזכורת לכך שהביטוי "לעולם לא עוד" – על הרצח האכזרי של 6 מיליון יהודים ברצח עם שתוכנן עד המילימטר האחרון – אינו יכול ואסור שיצטמצם לכדי משפט". 

## תפקיד המוזיאון בקהילה היהודית בפורטו
על פי האתר הרשמי של הקהילה היהודית של פורטו, מוזיאון השואה כלול באסטרטגיה למאבק באנטישמיות, שכוללת גם ביקור במוזיאון היהודי של פורטו, ביקורי בתי ספר בבית הכנסת, קורסים למורים, סרטים היסטוריים ומשימות צדקה בשיתוף פעולה עם דיוקסיה של פורטו.

מוזיאון השואה של פורטו חתם על פרוטוקול שיתוף פעולה עם המוזיאון היהודי של פורטו למאבק באנטישמיות באירופה.ב-20 במאי 2021, ראש עיריית פורטו דיבר בפומבי עם חברי הקהילה היהודית המקומית על החשיבות הרבה של מוזיאון השואה לעיר.

מוזיאון השואה של פורטו תורם את ספרי האורחים שלו ליד ושם באמצעות שגרירות ישראל בפורטוגל, , ובטקס שנערך במוזיאון בנובמבר 2021, המרכז הבין-לאומי לזכויות אדם כיבד את כל קורבנות השואה בנוכחותם של מאתיים סטודנטים.

TimeOut סיווג את מוזיאון השואה בפורטו כמוזיאון הטוב ביותר בעיר, ובחודש הראשון לפתיחתו ביקרו בו כ-10,000 מבקרים.

## קישורים חיצוניים
* 

## הערות שוליים

קטגוריה:אירופה: אנדרטאות להנצחת השואה
פורטו
קטגוריה:פורטו
כפר קוד

**כפר קוד** (בערבית: **كفر قود**) הוא כפר פלסטיני בנפת ג'נין בצפון השומרון, ממערב לעיר ג'נין.

## גאוגרפיה
כפר קוד ממוקם בצפון עמק דותן, על גיא צר מתחת להר ג'בל שיבלי מצפון. גובהו הממוצע הוא 330 מטרים מעל פני הים. מעיין ביר אל-בלד (הידוע גם בשם "בור כפר קוד") בתוך הכפר משמש כמקור המים הקרוב ביותר. הוא ממוקם מדרום לכביש המחבר את אל-האשימיה עם ג'נין, ויישובים סמוכים כוללים את אל-האשימיה מצפון-מערב, כופירית מדרום-מערב, אל-מנשיה מדרום ובורקין ממזרח.

במרכז כפר קוד ישנו אתר עתיק וקטן המוקף בערוץ ליד מעיין ביר אל-בלד. רוב המבנים המודרניים נבנו ממזרח לאתר, אם כי חומרי בנייה עתיקים נוכחים מאוד בחלק מהקירות. בשנת 1979 השטח הבנוי של הכפר הסתכם בכ-15 דונם.

## דמוגרפיה
על פי נתוני הלשכה המרכזית לסטטיסטיקה הפלסטינית, אוכלוסייתו מנתה 1,143 תושבים בשנת 2007 ו-1,553 תושבים בשנת 2017.

## היסטוריה
הכפר ממוקם על אתר עתיק, עם בורות מים חצובים בסלע.

במקום נמצאו חרסים מהתקופה הפרסית, ההלניסטית, הרומית הקדומה והמאוחרת, הביזנטית, המוסלמית הקדומה ומימי הביניים.

### התקופה העות'מאנית
כפר קוד נכלל באימפריה העות'מאנית בשנת 1517, ובמפקד האוכלוסין של 1596, הכפר הופיע כ"כפר קוד" *בנחיתה* של ג'בל סאמי *[[ליווא (ערבית)|בליווה]]* של שכם. אוכלוסייתו מנתה 19 משקי בית ו-5 רווקים, כולם מוסלמים. תושבי הכפר שילמו מס קבוע של 33.3% על מוצרים חקלאיים שונים, כולל חיטה, שעורה, גידולי קיץ, עצי זית, עיזים וכוורות, בנוסף להכנסות מזדמנות; סך הכל 2,567 אקצות.

אדוארד רובינסון זיהה את כפר קוד עם "קפרקוטיה" כשעבר במקום ביוני 1838, חלק ממחוז א-שערוויה א-שרקיה.

ב-14 ביוני 1870 ציין ויקטור גארן כי כפר קוד "מוסתר בהרים עם מטעי זיתים ועצי תאנה... וסביר להניח שהמקום הוא קפרקוטני של תלמי ומפת פוטינגר". הוא העריך את אוכלוסיית העיר ב-300 נפש.

בשנת 1870–1871, מפקד עות'מאני רשם את הכפר נפת א-שראוויה א-שרקייה.

### תקופת המנדט הבריטי
במפקד האוכלוסין של פלשתינה בשנת 1922, שנערך על ידי שלטונות המנדט הבריטי, אוכלוסיית כפר קוד מנתה 161 תושבים; 153 מוסלמים ו-8 נוצרים, כאשר כל הנוצרים היו אורתודוקסים. נתון זה כמעט ולא השתנה במפקד האוכלוסין של 1931, כאשר בכפר קוד היו 41 בתים מאוכלסים ואוכלוסייה של 162 תושבים; 9 נוצרים והשאר מוסלמים.

ב-1935 פעלו באזור מחבלים של כנופיית עז א-דין אל-קסאם שרצחה את סרג'נט רוזנפלד.

בסטטיסטיקות של 1945, האוכלוסייה מנתה 250 איש; 240 מוסלמים ו-10 נוצרים, עם 5463 דונם של אדמה. 908 דונם נוצלו למטעים ואדמות להשקיה, 2,170 דונם לדגנים, בעוד ש-14 דונם היו שטח עירוני בנוי.

### התקופה הירדנית
בעקבות מלחמת העצמאות, ולאחר הסכמי שביתת הנשק של 1949, כפר קוד עבר לשלטון ירדני. הוא סופח על ידי ירדן ב-1950.

בשנת 1961, האוכלוסייה מנתה 362 נפשות.

### אחרי 1967
מאז מלחמת ששת הימים בשנת 1967, כפר קוד נמצא תחת שלטון ישראלי. במפקד האוכלוסין משנת 1967 שערכה ישראל, מנתה אוכלוסיית הכפר 374, מתוכם 110 הגיעו משטח ישראל.

במהלך אינתיפאדת אל אקצא פעל בכפר מהנדס מטענים של הג'יהאד האסלאמי הפלסטיני מוחמד ג'ראר.

ב-6 באוגוסט 2024 נהרגו שני פלסטינים בכפר קוד בידי כוחות צה"ל.

## הערות שוליים

קטגוריה:נפת ג'נין
קטגוריה:דפים עם תרגומים שלא נסקרו
להתחרט עליך (סרט)

**להתחרט עלייך** (באנגלית: **Regretting You**) הוא סרט דרמה רומנטית אמריקאי, שבוים על ידי ג'וש בון על פי תסריט מאת סוזן מק'מרטין. הסרט מבוסס על רומן באותו שם מאת הסופרת קולין הובר, אשר יצא לאור בשנת 2019.

בכורת הסרט התקיימה בברלין, גרמניה, ב-12 באוקטובר 2025. הסרט עלה לאקרנים בישראל ב-23 באוקטובר 2025; ובארצות הברית, ב-24 באוקטובר 2025, בהפצת סרטי פרמאונט.

## תקציר העלילה
עלילת הסרט עוקבת אחר מערכת היחסים המורכבת בין אם ובתה, מורגן וקלרה גרנט, בעקבות טרגדיה משפחתית שמשנה את חייהן לנצח. בזמן שעליהן להתמודד עם אבל, בגידה ואהבות חדשות, השתיים נאלצות לבחון מחדש את הקשר ביניהן ואת הדרך בה הן בוחרות לחיות את חייהן.

## שחקנים ודמויות
* אליסון ויליאמס – **מורגן גרנט**
* מקנה גרייס – **קלרה גרנט**. את דמותה של קלרה בצעירותה מגלמת אוברי ברוקוול.
* דייב פרנקו – **ג'ונה סאליבן**
* מייסון ת'יימז – **מילר אדמס**
* וילה פיצג'רלד – **ג'ני דייווידסון**
* סקוט איסטווד – **כריס גרנט**, בעלה המנוח של מורגן ואביה המנוח של קלרה.
* קלנסי בראון – **האנק "סבא" אדמס**, סבו של מילר
* סם מורלוס – **לקסי**
* אית'ן קוסטנילה – **אפרן**

## הפקה
### פיתוח וליהוק
באוגוסט 2024 הוכרז כי עיבוד קולנועי לרומן "להתחרט עליך" נמצא בפיתוח, וכי על בימוי הסרט יופקד הבמאי ג'וש בון. במקביל נמסר על ליהוקם של אליסון ויליאמס, מקנה גרייס, דייב פרנקו ומייסון ת'יימז לתפקידים הראשיים. במרץ 2025 נמסר על ליהוקם של וילה פיצג'רלד וסקוט איסטווד, ובהמשך החודש הצטרפו קלנסי בראון, סם מורלוס ואית'ן קוסטנילה לצוות השחקנים.
### צילומים
צילומי הסרט החלו במרץ 2025 באטלנטה, ג'ורג'יה.
### פוסט פרודקשן
מרק קלארק ורוב סאליבן שימשו כעורכי הסרט. את הפסקול הלחין נת'ניאל וולקוט, ששיתף פעולה בעבר עם הבמאי בון בסרטים "כותבים, סיפור אהבה" (2013) ו"אשמת הכוכבים" (2014).

## הפצה
בכורת הסרט התקיימה בברלין, גרמניה, ב-12 באוקטובר 2025. הסרט עתיד לעלות לאקרנים בארצות הברית ב-24 באוקטובר 2025.

## קישורים חיצוניים

## הערות שוליים

קטגוריה:סרטי 2025
קטגוריה:סרטים אמריקאיים מבוססי ספרים
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
שנדוך

**שִׁנְדוּךְ** הוא שם משפחה של משפחה יהודית-בגדדית נודעת, שפירושו לוט בערפל; מבין הפרשנויות שהוצעו ע"פ הערבית: נישא ועוצמתי; אריה; תגמול; סעודה בסיומם של מסע או בניית מבנה.
סרטן רך שריון

[ימין|ממוזער|סרטנים כחולים רכי שריון בניו [ניו אורלינס|אורלינס, לואיזיאנה]]
ממוזער|שלושה סרטנים רכי שריון, מוכנים להכנה ובישול
**סרטן רך שריון** הוא מונח קולינרי לסרטנים שהשירו לאחרונה את שלדם החיצוני הישן ועדיין רכים. רכי שריון מוצאים מהמים מיד לאחר נשירת שריונם, או רצוי, ממש לפני כן, כדי למנוע התקשות של שריונם. לכידת סרטנים רכי שריון היא תהליך מאוד רגיש זמן ודורש החזקת סרטנים שנלכדו באזורים בעלי אקלים מבוקר מיד לאחר הלכידה עד לנשירתם, ובנקודה זו ניתן להוציאם ולמכור אותם בבטחה.

משמעות הדבר היא שניתן לאכול כמעט את כל החיה, במקום שיהיה צורך לקלוף אותה כדי להגיע לבשר. היוצאים מן הכלל הם חלקי הפה, הזימים וכיסוי הבטן, אשר מושלכים ("מנוקים"). החלק הנותר, הניתן למאכל, בדרך כלל מטוגן בשמן עמוק או מוקפץ .

## הערות שוליים

קטגוריה:מאכלי ים
אל-מנשיה (ג'נין)

**אל-מנשיה** (בערבית: **المنشية**) הוא כפר בנפת ג'נין שבצפון השומרון.

## גאוגרפיה
הממוקם כ-5 ק"מ מדרום-מערב לעיר ג'נין, בין בורקין לכופיראת, ומצפון לעמק דותן.

## דמוגרפיה
על פי הלשכה המרכזית לסטטיסטיקה הפלסטינית, אוכלוסיית הכפר מנתה 156 תושבים באמצע שנת 2006.

## קישורים חיצוניים
* ברוכים הבאים לאל-מנשיה
* סקר מערב הרשות הפלסטינית, מפה 8: רשות העתיקות, ויקימדיה
* Riwaq Registry of Historic Buildings in Palestine - Al-Manshiyya (in Arabic)

## הערות שוליים

קטגוריה:נפת ג'נין
אנני קורדי

**אנני קורדי** (16 ביוני 1928 – 4 בספטמבר 2020) היא שחקנית בלגית.

## ביוגרפיה
קורדי נולדה בעיר לאקן, בילדותה אמה רשמה אותה ללימודי ריקוד, לאחר מכן גם למדה פסנתר ותורת המוזיקה.

ב-1950 הגיעה לפריז על מנת לקדם את הקריירה שלה, ב-1952 הקליטה את שירה הראשון. ב-1953 ביצעה את הופעת הבכורה שלה בקולנוע כשהופיעה בתפקיד עצמה בסרט "Boum sur Paris", ב-1954 שיחקה בסרט הקומדיה "Poisson d'avril" לצד בורביל.

היא דיבבה את סבתא ערבה בדיבוב לצרפתית של הסרט פוקהונטס. בספר אסטריקס בבלגיה דמותה של אשתו של ביפיקס התבססה עליה.

## קישורים חיצוניים

* 

קטגוריה:שחקניות קולנוע וטלוויזיה בלגיות
קטגוריה:מדבבות
קטגוריה:זמרות בלגיות
יחזקאל שנדוך

**יחזקאל שִׁנְדוּךְ** (השני) (נפטר ב-7 ביוני 1941) היה רב, ראש ישיבה, ומנהיג ציבור של קהילת יהודי בצרה בעיראק.

## ביוגרפיה
נולד לששון, בנו של אליהו, נכדו של ששון מרדכי שנדוך. התייתם בגיל צעיר, וגדל אצל משפחת אמו שבקיפל. נסמך לרבנות בגיל 18 בבגדאד. שימש כ-30 שנה כראש ישיבת "אדוננו יחזקאל" על ידי קבר יחזקאל הנביא שבאל קיפל הסמוכה לבגדאד. ב-1906 מונה לחכם באשי על ידי יהודי בצרה, שב-1909 ביקשו מהשלטונות העות'מאניים למנותו באופן רשמי. האחרונים נענו לבקשה, ומינוהו לחכם באשי לכל ימי חייו. עם פרוץ מלחמת העולם הראשונה, ברחו לבצרה, שכבר נכבשה על ידי הבריטים, צעירים יהודים מבגדאד שביקשו להיפטר מגיוס לצבא העות'מאני. שנדוך, יחד עם ראשי הקהילה, דאג ליישובם ולצרכיהם בעיר. לאחר המלחמה חידש פייסל הראשון, מלך עיראק, את מינויו של שנדוך כרב הראשי. שנדוך היה בקשרי ידידות קרובים עם ההנהגה הדתית השיעית בעיר, ובייחוד עם השיח' השיעי סייד מהדי, עמו שיתף פעולה בעת מגפת הדבר שפרצה בבצרה בראשית שנות העשרים.

נאבק במעורבות היהודים באגודה התאוסופית, שסניף שלה נפתח בעיר ב-1927, ופסק כי כל היהודים המשתתפים בה לא יוכלו לשמש בתפקידים דתיים בקהילה היהודית, ומאוחר יותר אף הכריז כי אין להינשא עמם, לקברם בקבורה יהודית, או למול את בניהם. בפברואר 1936 הסכסוך בין העדות, שהפך לאלים, הסתיים בעקבות התערבות רבני באגדד ובפשרה שבעקבותיה בוטל החרם שהטיל שנדוך.

מת בי"ב בתמוז תש"א (7 ביוני 1941), זמן קצר לאחר הפרהוד.

ילדיו היו ששון, שמואל וחביבה.

## לקריאה נוספת
* אברהם בן יעקב, **הרב ששון ב"ר מרדכי שנדוך**, ירושלים: מכון הכתב, 1994, עמ' 69–73.

## קישורים חיצוניים
* Zohar, Zvi. "****". *Encyclopedia of Jews in the Islamic World Online*. Brill, 2010

## הערות שוליים

קטגוריה:רבנים עיראקים
קטגוריה:נפטרים ב-1941
עונת 1997/1998 בליגת העל הארגנטינאית

**עונת 1997/1998 בליגת העל הארגנטינאית** הייתה העונה ה-107 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-22 באוגוסט 1997 והסתיימו ב-8 ביוני 1998.  

בהתאם לתוצאות של העונה הקודמת באנפילד והורקאן קוריינטס ירדו לליגת משנה. במקומם עלו ארחנטינוס ג'וניורס וחימנסיה אי טירו.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות העפילו לגביע ליברטדורס 1999. נציגים לתחרות גביע קונמבול נקבעו בהתאם להישגים בעונה הסדירה.

לקביעת היורדות לליגה משנה הוכנה טבלה של הישגי הקבוצות בעונות 1994/1995, 1995/1996 ו-1996/1997. 2 קבוצות אחרונות בטבלה זו ירדו ליגה.

ריבר פלייט זכתה בתחרות אפרטורה (התואר ה-29 של הקבוצה), ולס סארספילד זכתה בתחרות קאלוסורה (תואר החמישי של הקבוצה). הם העפילה לגביע ליברטדורס 1999. 

לגביע קונמבול העפילה חימנסיה לה פלאטה ורוסאריו סנטראל.

בהתאם לטבלת הישגים בעונות קודמות חימנסיה אי טירו ודפורטיבו אספניול ירדו ליגה.

רובן דה סילבה () מרוסאריו סנטראל כבש 15 שערים וזכה בתואר מלך השערים של אפרטורה. רוברטו סוסה מחימנסיה לה פלאטה כבש 17 שערים וזכה בתואר מלך השערים של קלאוסורה. 

פרס כדורגלן השנה בארגנטינה הוענק לגבריאל בטיסטוטה מפיורנטינה ().
### תחרות אפרטורה

התחרות החלה ב-22 באוגוסט והסתיימה ב-22 בדצמבר.  

### התחרות קלאוסורה

התחרות החלה ב-16 בפברואר והסתיימה ב-8 ביוני.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-1997
קטגוריה:תחרויות כדורגל ב-1998
קטגוריה:עונות בליגת העל הארגנטינאית
קטגוריה:1998 באמריקה הדרומית
שקע קרמדק

[ממוזער|מפה של שקע קרמדק ו[שקע טונגה, מצפון לניו זילנד, ליד פיג'י, טונגה וסמואה האמריקאית. מימין הלוח הפסיפי ומשמאל הלוח ההודי-אוסטרלי.]]
**שקע קרמדק** (באנגלית: **Kermadec Trench**) הוא שקע אוקייני ליניארי בדרום האוקיינוס השקט. הוא משתרע על פני כ-1,000 ק"מ משרשרת הרי לואיוויל  התת-ימית בצפון (26°S) ועד לרמת היקורנגי  בדרום (37°S), צפונית-מזרחית לאי הצפוני של ניו זילנד. יחד עם שקע טונגה בצפון, הם יוצרים את מערכת ההפחתה קרמדק-טונגה , באורך 2,000 ק"מ, שגם היא כמעט ליניארית ושהחלה להתפתח באאוקן כאשר הלוח הפסיפי החל לסגת מתחת ללוח האוסטרלי . קצב ההתכנסות לאורך מערכת ההפחתה הזו הוא מהמהירים ביותר על פני כדור הארץ, 80 מ"מ לשנה בממוצע בצפון ו-45 מ"מ לשנה בממוצע בדרום.

## גאולוגיה
שקע קרמדק הוא אחד השקעים האוקייניים העמוקים ביותר בכדור הארץ, ומגיע לעומק של 10,047 מטרים. הוא נוצר כתוצאה מתהליך הפחתה של הלוח הפסיפי שנוחת אל מתחת ללוח ההודו-אוסטרלי, ועובר במקביל לרכס קרמדק  וקשת האיים וממזרח לו. שקע טונגה מסמן את המשך ההפחתה צפונה.

לתעלת קרמדק יש המשך דרומי בשקע הִיקוּרָנְגִ'י  המלא במשקעי זרמי עכירות טורבולנטים, אך סדרה של הרים ימיים על הלוח האוסטרלי  משמשים כסכר ומונעים ממשקעי זרמי עכירות אלה להגיע לתעלת קרמדק הדלה בסדימנטים.

שני לוחות אוקייניים: הפסיפי וההודי-אוסטרלי, נפגשים בתעלת קרמדק, הממוקמת הרחק מכל יבשה גדולה יותר. מסיבה זו, הלוח הפסיפי, כמו גם השקע עצמו, מכוסים רק בכ-200 מטר של משקעים. השקע ישר כמעט לחלוטין והגאומטריה הפשוטה שלו היא תוצאה של אחידות הקרום הימי המופחת. קרום ימי זה נוצר בשקע אוסבורן , הממוקם מצפון לשרשרת הרי הים של לואיוויל . גבעות תהומיות על הקרום הימי המופחת מכוונות בניצב למרכז ההתפשטות העתיק, וקרום זה הוא בן 72–80 מיליון שנה ליד הרי הים של לואיוויל בקצה הצפוני, ויותר מ-100 מיליון שנה ליד רמת היקורנגי בקצה הדרומי. אין הרי ים על קרקעית הים ליד תעלת קרמדק, מלבד אחד היושב על מדרון התעלה ב-31.50°S 176.45°W שתוארך ל-54.8±1.9 מיליון שנה.

### מאמצי המחקר
במאי 2014, ה"נראוס" , צוללת מחקר בלתי מאוישת המופעלת על ידי המכון האוקיינוגרפי וודס הול (WHOI), התפוצצה עקב לחץ גבוה בעומק של 9,990 מטרים, בעת חקר תעלת קרמדק. בדצמבר 2022, צוות מחקר מהאקדמיה הסינית למדעים  ומהמכון הלאומי לחקר מים ואטמוספירה של ניו זילנד , הגיע לתחתית מעמק שול (הנקודה העמוקה ביותר בשקע קרמדק), כמעט 10 ק"מ מתחת לפני השטח.
## ראו גם
* חקר מעמקי הים

## קישורים חיצוניים

## הערות שוליים

קטגוריה:האוקיינוס השקט
קטגוריה:לוחות טקטוניים
קטגוריה:אסיה: גאולוגיה
קטגוריה:רעידות אדמה
קטגוריה:העתקים
קטגוריה:המרחב התת-מימי
תעלת וולני

ממוזער|האי וולני, התעלה והגשר המחבר ביניהם
**תעלת וולני** (באנגלית: **Walney Channel**) היא תעלת מים המפרידה בין האי וולני לבריטניה. החלק הצפוני של התעלה נפתח אל שפך נהר דאדון והוא צר ורדוד. החצי הדרומי של התעלה רחב יותר ונחפר באופן קבוע כדי לאפשר גישה של ספינות לנמל בארו. חלק זה של התעלה נפתח אל מפרץ מורקמב.

את התעלה חוצה גשר וולני (שמו הרשמי הוא גשר היובל) שבנייתו הושלמה בשנת 1908. בשל פעילות התעלה, ובמיוחד פעילות מספנת ויקרס, הוא נבנה כגשר נפתח. הגשר שחוצה את התעלה הוא גם חלק מכביש A590. 

## הערות שוליים

קטגוריה:אנגליה: גופי מים
קטגוריה:קאמבריה: גאוגרפיה
קטגוריה:הים האירי
עונת 1998/1999 בליגת העל הארגנטינאית

**עונת 1998/1999 בליגת העל הארגנטינאית** הייתה העונה ה-108 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-7 באוגוסט 1998 והסתיימו ב-21 ביוני 1999.  

בהתאם לתוצאות של העונה הקודמת חימנסיה אי טירו ודפורטיבו אספניול ירדו לליגת משנה. במקומם עלו טאז'רס ובלגראנו.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות העפילו לגביע ליברטדורס 2000. נציגים לתחרות גביע קונמבול נקבעו בהתאם להישגים בעונה הסדירה.

לקביעת היורדות לליגה משנה הוכנה טבלה של הישגי הקבוצות בעונות 1995/1996, 1996/1997 ו-1997/1998. 2 קבוצות אחרונות בטבלה זו ירדו ליגה.

בוקה ג'וניורס זכתה בתחרות אפרטורה (התואר ה-23 של הקבוצה), בהמשך הם זכו גם בתחרות קאלוסורה. הקבוצה העפילה לגביע ליברטדורס 2000. הקבוצה השנייה שהעפילה הייתה ריבר פלייט.

לגביע קונמבול העפילה חימנסיה לה פלאטה ורוסאריו סנטראל.

בהתאם לטבלת הישגים בעונות קודמות פלטנסה והורקאן ירדו ליגה.

מרטין פלרמו מבוקה ג'וניורס כבש 20 שערים וזכה בתואר מלך השערים של אפרטורה. חוסה לואיס קלדרון מאינדפנדיינטה כבש 17 שערים וזכה בתואר מלך השערים של קלאוסורה. 

פרס כדורגלן השנה בארגנטינה הוענק לחבייר סביולה מריבר פלייט.

### תחרות אפרטורה

התחרות החלה ב-7 באוגוסט והסתיימה ב-14 בדצמבר.  

### התחרות קלאוסורה

התחרות החלה ב-5 במרץ והסתיימה ב-21 ביוני.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

קטגוריה:תחרויות כדורגל ב-1998
קטגוריה:תחרויות כדורגל ב-1999
קטגוריה:עונות בליגת העל הארגנטינאית
קטגוריה:1998 באמריקה הדרומית
קטגוריה:1999 באמריקה הדרומית
עמנואל סאז

**עמנואל סאז** (בצרפתית: **Emmanuel Saez**; נולד ב-26 בנובמבר 1972) הוא כלכלן צרפתי-אמריקאי, המתמחה בתחומי אי-שוויון כלכלי, מיסוי כלכלה פוליטית. סאז הוא פרופסור לכלכלה המכהן כראש המרכז לאי-שוויון בעושר ובהכנסה באוניברסיטת קליפורניה בברקלי.

## ביוגרפיה
סאז נולד בספרד וגדל בארץ הבסקים הצרפתית. ב-1994 סיים תואר ראשון במתמטיקה מאקול נורמל סופרייר, ב-1996 סיים תואר שני בכלכלה וב-1999 השלים לימודי דוקטורט בכלכלה ב-MIT. לאחר לימודיו הצטרף לסגל המחלקה לכלכלה של אוניברסיטת קליפורניה בברקלי, ב-2003 מונה לפרופסור חבר ומאז 2005 מכהן כפרופסור מן המניין.

תחום המחקר המרכזי של סאז הוא אי-שוויון כלכלי, יחד עם עמיתו תומא פיקטי פיתח את מדד חלקם של העשירים בהכנסה הלאומית ויחד עם עמיתו גבריאל זוקמן פרסם מאמרים התומכים ברפורמות מיסוי פרוגרסיבי להקטנת אי השוויון. שיתופי פעולה נוספים שלו היו עם ראג' צ'טי ופיטר דיאמונד.

ב-2009 זכה סאז במדליית ג'ון בייטס קלארק לכלכלן מתחת לגיל 40 על תרומה משמעותית לכלכלה. ב-2010 נבחר לתוכנית עמיתי מקארתור ולעמית באקדמיה האמריקאית לאמנויות ולמדעים, ב-2014 זכה בפרס ג'ון פון ניומן וב-2023 לחבר באקדמיה הלאומית למדעים של ארצות הברית.

## קישורים חיצוניים

*עמנואל סאז באתר אוניברסיטת קליפורניה בברקלי
*קורות חיים

## הערות שוליים

קטגוריה:כלכלנים צרפתים
קטגוריה:כלכלנים אמריקאים
קטגוריה:זוכי מדליית ג'ון בייטס קלארק
קטגוריה:חברי האקדמיה הלאומית למדעים של ארצות הברית
קטגוריה:עמיתי מקארתור
קטגוריה:סגל אוניברסיטת קליפורניה בברקלי
קטגוריה:חברי האקדמיה האמריקאית לאמנויות ולמדעים
קטגוריה:בוגרי אקול נורמל סופרייר
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:צרפתים שנולדו ב-1972
עונת 2025/2026 בליגה האדריאטית

**עונת 2025/2026 בליגה האדריאטית** היא העונה ה-25 של הליגה האדריאטית, ליגת הכדורסל האזורית של קבוצות יוגוסלביה לשעבר (בוסניה והרצגובינה, קרואטיה, מונטנגרו, סרביה, סלובניה ומקדוניה הצפונית, שלא שלחה נציגה בעונה זו). בעונה זו הורחבה הליגה פעם נוספת, מ-16 קבוצות ל-18, והצטרפו אליה שתי קבוצות נוספות שאינן ממדינות יוגוסלביה – מועדון הכדורסל וינה מאוסטריה ואוניברסיטה קלוז'-נאפוקה מרומניה.

לראשונה בהיסטוריה של הליגה שונה פורמט העונה הסדירה משלב ליגה יחיד לשני בתים, כל אחד בן תשע קבוצות.

## קבוצות
בעונה זו התמודדו 18 קבוצות. בעונת  ירדה מורנר בר ל והוחלפה באלופת ליגת המשנה בוסנה סרייבו, וציבונה זאגרב הפסידה לסגנית אלופת הליגה השנייה איליריה בפלייאוף הירידה ונשרה גם היא. בנוסף, צורפו על ידי הליגה מועדון הכדורסל וינה ואוניברסיטה קלוז'-נאפוקה בזכות כרטיס חופשי.

## עונה סדירה
בעונה הסדירה חולקו 18 לשני בתים בני 9 קבוצות כל אחד. כל קבוצה שיחקה משחק בית ומשחק חוץ נגד כל קבוצה אחרת בבית שלה, בסך הכול 16 משחקים. ארבע הקבוצות הראשונות בכל בית יעפילו לשלב הטופ 8, ואילו חמש הקבוצות הנותרות ינשרו לשלב הפליי-אאוט.

### בית א'

### בית ב'

## טופ 8
לשלב הטופ 8 העפילו ארבע הקבוצות הראשונות בכל בית. כל קבוצה משחקת משחק בית ומשחק חוץ נגד כל אחת מארבע הקבוצות מהבית המקביל, כשהתוצאות משלב הבתים נשמרות גם לצורך שלב זה. שש הקבוצות הראשונות מהטופ 8 יעפילו לפלייאוף, ואילו שתי האחרונות יתמודדו בפלייאין נגד שתי הראשונות מהפליי-אאוט.

## פליי-אאוט
בשלב הפליי-אאוט משתתפות חמש הקבוצות האחרונות בכל בית. כל קבוצה משחקת משחק בית ומשחק חוץ נגד כל אחת מחמש הקבוצות מהבית המקביל, כשהתוצאות משלב הבתים נשמרות גם לצורך שלב זה. שתי הקבוצות הראשונות בפליי-אאוט יתמודדו בפלייאין נגד שתי האחרונות מהטופ 8, הקבוצה שתסיים אחרונה תרד ל והקבוצה שתסיים במקום הלפני-אחרון תתמודד בפלייאוף הירידה נגד סגנית אלופת ליגת המשנה.

## פלייאין
בשלב הפלייאין יתמודדו ארבע קבוצות על שני המקומות הנותרים בפלייאוף: הקבוצות שיסיימו במקום השביעי והשמיני בטופ 8 יתמודדו זו מול זו על המקום ה-7 בפלייאוף, והמפסידה ביניהן תשחק מול המנצחת בין המקום הראשון והשני בפליי-אאוט על המקום ה-8.

## פלייאוף
סדרות רבע הגמר יתקיימו בפורמט של סדרת הטוב מ-3. אורכי סדרות חצי הגמר והגמר טרם נקבעו.

## פלייאוף ירידה
הקבוצה שתסיים במקום התשיעי והלפני אחרון בפליי-אאוט תתמודד מול סגנית אלופת הליגה האדריאטית השנייה בפלייאוף הירידה. המנצחת בפלייאוף הירידה תשחק בעונת 2026/2027 בליגה האדריאטית, ואילו המפסידה תשחק בליגת המשנה בעונה הבאה.

## פרסים

### מצטיין המחזור

### מצטיין החודש

## קבוצות בתחרויות אירופיות

## הערות שוליים

קטגוריה:עונות בליגה האדריאטית
קטגוריה:תחרויות כדורסל ב-2025
קטגוריה:תחרויות כדורסל ב-2026
קטגוריה:2025 באירופה
קטגוריה:2026 באירופה
אנה סאתרלנד ביסל

**אנה סאתרלנד** (באנגלית: **Anna Sutherland Bissell**; 2 בדצמבר 1846, רייבר ג'ון, נובה סקוטיה – 8 בנובמבר 1934, גרנד ראפידס, ארצות הברית) הייתה אשת עסקים קנדית-אמריקנית, מנכ"לית חברת "**Bissell**", המנכ"לית הראשונה בארצות הברית.

סאתרלנד הייתה פורצת דרך בעולם העסקים, ונחשבת לאישה הראשונה שכיהנה כמנכ"לית בארצות הברית. כמובילת חברת Bissell, יצרנית שואבי אבק ומטאטאים מכניים, היא לא רק הרחיבה את החברה לשווקים בין-לאומיים והובילה אותה להיות הגדולה מסוגה בעולם, אלא גם הנהיגה מדיניות עבודה מתקדמת, שהקדימה את זמנה. ביסל סימלה מודל נשי נדיר של ניהול, חדשנות ופילנתרופיה בעידן שבו לנשים כמעט ולא הייתה דריסת רגל בעולם התעשייה.

## קריירה
בילדותה עברה משפחתה לוויסקונסין, ובגיל 16 החלה לעבוד כמורה. בגיל 19 נישאה למלוויל רובן ביסל, והשניים הפכו לשותפים בעסק לכלי חרסינה וקרמיקה. לאחר שמלוויל המציא ב-1876 את שואב האבק הראשון של החברה, אנה שימשה כמנהלת המכירות הראשית, ונסעה מעיר לעיר כדי למכור את המוצר. היא הייתה אחראית גם על ארגון תהליכי הייצור, ההרכבה והמשלוח של ההזמנות. ב-1889, לאחר מות בעלה, היא השתלטה על ניהול החברה והפכה למנכ"לית. היא החלה לבסס נהלים חדשים בנושאי סימנים מסחריים ופטנטים, והרחיבה את שיווק המוצר לשווקים בין-לאומיים. עד 1899, הפכה את "ביסל" לארגון הגדול מסוגו בעולם.

ב-1919 מונתה ליושבת ראש החברה. בתקופת כהונתה, היא הציגה מדיניות עבודה מתקדמת, כמו תוכניות פנסיה ופיצויי עובדים, זמן רב לפני שנהלים כאלו הפכו לנפוצים בתעשייה. נאמר עליה שהיא "למדה עסקים כמו שנשים אחרות בתקופתה למדו צרפתית", והיא הכירה היטב כל היבט בפעילות החברה.

במקביל לפעילותה העסקית, ביסל הייתה פילנתרופית ומעורבת בקהילה. היא הייתה האישה הראשונה שכיהנה כנאמנה בכנסייה המתודיסטית-אפיסקופלית, והייתה פעילה בתוכנית "ביסל האוס" לנוער ולנשים מהגרות בגרנד ראפידס.

## מורשת
אנה סאתרלנד ביסל הלכה לעולמה בגיל 87, בגרנד ראפידס, מישיגן. ב-1989 נוסף שמה להיכל התהילה של נשות מישיגן, ובשנת 2016 הוצב פסל שלה בעיירה. בעיירת הולדתה ג'ון ריבר בנובה סקוטיה נקרא על שמה פארק.

## קישורים חיצוניים

* 
* Michigan Women's Hall of Fame
* 

## הערות שוליים

קטגוריה:נשות עסקים אמריקאיות
קטגוריה:מנהלות אמריקאיות
קטגוריה:כלכלניות
קטגוריה:מהגרות מקנדה לארצות הברית
קטגוריה:מהגרים מקנדה לארצות הברית
קטגוריה:אמריקאיות שנולדו ב-1846
קטגוריה:אמריקאים שנולדו ב-1846
קטגוריה:אמריקאיות שנפטרו ב-1934
קטגוריה:אמריקאים שנפטרו ב-1934
יום השנה (סרט)

**יום השנה** (באנגלית: **Anniversary**) הוא סרט מתח אמריקאי בבימויו של יאן קומאסה ובכיכובה של דיאן ליין. הסרט עתיד לצאת במהלך שנת 2025.

## רקע
משפחה מגובשת לשעבר מתפרקת עם עלייתה של תנועה חדשה בשם "השינוי" הסוחפת את המדינה.

## צוות השחקנים והדמויות

* דיאן ליין – **אלן**
* קייל צ'נדלר – **פול**
* זואי דויטש – **סינתיה**
* מקנה גרייס – **בירדי**
* דילן או'בריאן – **ג'וש**
* דריל מק'קורמק – **רוב**
* מדליין ברואר – **אנה**
* פיבי דינבור – **ליז**
* רבקה או'מארה

## הפקה
במאי 2023 הוכרז שג'אן קומאסה יביים את הסרט. לורי רוזן-גמבינו כתבה את התסריט. הוכרז שצוות השחקנים יכלול את דיאן ליין, קייל צ'נדלר, מדליין ברואר, זואי דויטש, פיבי דינבור, מקנה גרייס ודריל מק'קורמק.

הצילומים החלו ביולי 2023 בדבלין, אירלנד.

## קישורים חיצוניים

## הערות שוליים

קטגוריה:סרטי מתח אמריקאיים
קטגוריה:סרטים אמריקאיים משנת 2025
תבונה ורגישות (סרט עתידי)

**תבונה ורגישות** (באנגלית: **Sense and Sensibility**) הוא סרט דרמה בריטי המבוסס על הרומן הקלאסי באותו שם מאת ג'יין אוסטן. הסרט מבוים על ידי ג'ורג'יה אוקלי ונכתב על ידי דיאנה ריד. דייזי אדגר-ג'ונס ואסמה קריד-מיילס מגלמות את הדמויות הראשיות.

## תקציר העלילה
עלילת הסרט עוקבת אחר חייהן של האחיות אלינור ומריאן דשווד, המתמודדות עם קשיים כלכליים, אהבה, ציפיות חברתיות והקונפליקט בין היגיון לרגש בחברה האנגלית של המאה ה-19.

## צוות השחקנים והדמויות
* דייזי אדגר-ג'ונס – **אלינור דשווד**, האחות הבכורה לבית דשווד, רציונלית ושקולה.
* אסמה קריד-מיילס –**מריאן דשווד**, האחות האמצעית לבית דשווד, רגישה ואימפולסיבית.
* ג'ורג' מקיי – **אדוארד פררס**, ג'נטלמן צעיר ומופנם שמתאהב באלינור.
* קטרינה באלף – **גברת דשווד**, אם המשפחה, מתמודדת עם קשיי פרנסה לאחר מות בעלה.
* פיונה שו –**גברת ג'נינגס**, אלמנה תוססת ודודה רחוקה של משפחת מידלטון, המארחת את בנות דשווד בלונדון.
* פרנק דיליין –**ג'ון וילובי**, מחזר כריזמטי של מריאן, הנושא עימו עבר מסתורי.
* הרברט נורדום – **קולונל ברנדון**, ג'נטלמן מבוגר ונכבד שמתאהב במריאן.
* בודי ריי ברית'נך – **מרגרט דשווד**, האחות הצעירה במשפחת דשווד.

## הפקה
ביוני 2025 דווח כי עיבוד קולנועי לרומן הראשון של ג'יין אוסטן, "תבונה ורגישות" (1811), יבוים על ידי ג'ורג'יה אוקלי עבור חברות ההפקה "Working Title Films" ו-"Focus Features", על פי תסריט מאת דיאנה ריד. המפיקים כוללים את טים ביוואן ואריק פלנר מ-"Working Title", יחד עם אינדיה פלינט מ-"November Pictures" וג'ו וואלט. עוד נמסר כי צוות השחקנים יובל על ידי דייזי אדגר-ג'ונס ואסמה קריד-מיילס, שלוהקו לגילום דמויותיהן של האחיות דשווד. ביולי 2025 נמסר על ליהוקם של קטרינה באלף, פיונה שו, פרנק דיליין וג'ורג' מקיי לצוות השחקנים.

צילומי הסרט החלו בבריטניה ביולי 2025.

## קישורים חיצוניים

## הערות שוליים

קטגוריה:סרטי דרמה רומנטית
קטגוריה:סרטי קומדיה רומנטית
קטגוריה:סרטים לפי ספרי ג'יין אוסטן
קטגוריה:סרטי דרמה בריטיים
קטגוריה:סרטי קומדיה בריטיים
מקרר יין

200px|ממוזער|שמאל|מקרר יין ביתי
**מקרר יין** או **מקרר יינות** הוא מקרר המיועד לאחסון ולקירור בקבוקי יין בטמפרטורה יציבה ומבוקרת השונה מזו של המקרר הביתי הרגיל.
המטרה שלו היא לשמור על איכות היין לאורך זמן, הן לשתייה מיידית והן ליישון.

יעילותו היחסית של המקרר נובעת ממספר גורמים:
* טמפרטורה מותאמת לאחסון יין – רוב מקררי היין ניתנים לכוונון בטווח הטמפרטורות של בין 10°C ל־18°C.
* אין פתיחה תכופה של דלת המקרר (כצפוי במקרר ביתי רגיל) וכן המנוע שקט מאוד או מבודד מתא האחסון. כך נמנעות תזוזות או רטיטות שמפריעות ליישון היין.
* בקבוקי היין מאוחסנים בשכיבה כך שקיים מגע תמידי בין היין לפקק, והלחות במקרר מבוקרת על מנת למנוע התייבשות של פקקי השעם.
* אין חשיפה לריחות ממזונות שאינם יין.

קיימים כמה סוגים של מקררי יין הנבדלים זה מזה בכמות הבקבוקים אותה הם יכולים לאחסן, ממקררים ביתיים המאחסנים כמה עשרות בקבוקים ועד למקררים מסחריים המיועדים לאחסון מאות בקבוקים . יש מקררים המחולקים לשני אזורי טמפרטורה נפרדים. רוב מקררי היין בנויים עם דלת מזכוכית המאפשרת לבחון את תוכנם מבלי לפתחם.

קטגוריה:מכשירי חשמל ביתיים
קטגוריה:אחסון מזון
קטגוריה:יין
קטגוריה:קירור ומיזוג אוויר
טראיאן סבולסקו

**טראיאן סבולסקו** (ברומנית: **Traian Săvulescu**: 2 בפברואר 1889 - 29 במרץ 1963) היה ביולוג ובוטניקאי רומני, מייסד בית הספר הרומני לפיטופתולוגיה, חבר בהאקדמיה הרומנית ונשיאה ומשרי החקלאות של רומניה. טראיאן היה בעלה של אליס סבולסקו ואביה של אולגה סבולסקו.
## ביוגרפיה
סבולסקו נולד ברמניקו סראט, הילד השלישי במשפחתו של סוחר אריגים. הוא למד תחילה בעיר מגוריו, אך לכיתות בית הספר התיכון רשמו אותו הוריו בפנימיה של קוסטקה נגרוצי ביאשי. בסיום לימודיו בתיכון נרשם ללימודי רפואה באוניברסיטת בוקרשט ובמקביל לקח קורסים בפקולטה למדעי הטבע. אחרי שלוש שנים זנח את לימודי הרפואה ובגיל 22 השלים את לימודיו במדעי הטבע וקיבל עבודה במכון הבוטני בבוקרשט.

במקביל לעבודתו, סבולסקו המשיך בלימודים לדוקטורט ובשנת 1916 קיבל דוקטורט בהצטיינות רבה, הדוקטורט הראשון בבוטניקה של אוניברסיטת בוקרשט. ב-1919 קיבל מינוי כפרופסור בבית הספר העליון לחקלאות שליד הרסטראו. ב-1928 הוצב בראש הקתדרה לפתולוגיה צמחית במסגרת אוניברסיטת בוקרשט. הוא היה כמה פעמים דקן של הפקולטה לחקלאות ובשנים 1938 - 1940 היה דקן של המכון הפוליטכני בבוקרשט. ב-27 במאי 1932 קיבל מינוי של חבר מתכתב באקדמיה הרומנית וב-1936 קיבל מינוי מלא כחבר באקדמיה רומנית.

בעבודתו הכיר סדובסקו את דוקטור אליס ארונסקו, השניים התאהבו, סבולסקו התגרש מאשתו הראשונה, אם אולגה ונשא לאישה את אליס ב-1938. גם אליס הייתה לפרופסורית באותו תחום וכך גם בתם המשותפת, אולגה סבולסקו, שהמשיכה בדרך הוריה. ב-1940, בעת המדינה הלאומית-לגיונרית, פוטרו טראיאן ואליס מעבודתם בגלל המוצא היהודי של אליס. ב-1941, לאחר כישלון מרד הלגיונרים ופרעות בוקרשט, התקבלו שוב לעבודתם והמשיכו בה.

מ-29 בנובמבר 1946 ועד דצמבר 1947, בתקופת הרפורמה האגררית, סבולסקו כיהן כשר החקלאות וסגן נשיא מועצת השרים של רומניה.

בקיץ 1948 החליטה הממשלה החדשה של הרפובליקה הרומנית (לאחר הדחת המלך) על שינויים בדרכי הקבלה ולאקדמיה הרומנית ובהנהלתה. הוקמה נשיאות חדשה ובראשה הוצב טראיאן סבולסקו.

עד מותו ב-1963 פרסם סבולסקו יותר משלוש מאות עבודות מדעיות על הצומח ברומניה, בחצי האי ערב ובארץ ישראל.

## קישורים חיצוניים

* Povestea cercetătorului Traian Săvulescu, unul dintre geniile României foarte puţin mediatizate. Lucrarea monumentală, în 13 volume, pe care a lăsat-o posterităţii 
* Tragedia cercetătoarei care a murit după o discuţie cu Nicolae Ceauşescu. Ce i-a comunicat dictatorul lui Alice Săvulescu 
* Mari personalitati ale stiintei romanesti - Traian Savulescu 1889 - 1973, Intemeietorul scolii de fitopatologie, cunoscuta specialistilor din întreaga lume 

## הערות שוליים

קטגוריה:בוטנאים
קטגוריה:בוגרי אוניברסיטת בוקרשט
קטגוריה:סגל אוניברסיטת בוקרשט
קטגוריה:שרי החקלאות של רומניה
קטגוריה:חברי האקדמיה הרומנית
קטגוריה:אישים שהונצחו על בולי רומניה
קטגוריה:ילידי 1889
קטגוריה:נפטרים ב-1963
אדמונד ת'ורולד

**אדמונד ת'ורולד** (8 בספטמבר 1832 – 19 ביוני 1899) היה שחמטאי אנגלי בולט בתקופה הוויקטוריאנית. הוא היה חלק מקבוצת כמרים ושחקנים חובבים בולטים שהיו פעילים בזירת השחמט האנגלית באמצע המאה ה-19.

## חיים וקריירה
ת'ורולד נולד בברנבי מור, נוטינגהאמשייר. למשפחתו היה קשר חזק לשחמט; אחיו הצעיר, הכומר ויליאם ת'ורולד, ואחותו הצעירה, אלייזה מרי ת'ורולד, היו גם הם שחקני שחמט. דבר זה הוביל לעיתים קרובות לבלבול ברשומות ההיסטוריות, כאשר אדמונד כונה לעיתים בטעות "כומר".

יכולת המשחק שלו הגיעה לשיאה בזמן שחי ועבד במערב המדינה, במיוחד סביב בריסטול ובאת'. הוא גם בילה זמן בשפילד ובחלקים אחרים של יורקשייר.

## סגנון שחמט והישגים
ת'ורולד היה ידוע בסגנון משחק חריף, טקטי, ולעיתים הקרבתי, שהיה נפוץ בקרב שחקני הצמרת של תקופתו. שמו נקשר לגמביט המלך ולגמביט אוונס. יש הסתעפות של גמביט המלך הנרצה שנקראת על שמו, גמביט ת'ורולד (1. ה-4 ה-5 2. ו-4 ה:ו4 3. פו3 ז5 4. רג4 ז4 5. 0-0 ז:ו3 6. מה:ו3 מהו6).
* בשנת 1872, ת'ורולד סיים במקום השני בקונגרס השמיני של איגוד השחמט המחוזי במלוורן, עם 11.5 נקודות מתוך 14, אחרי הכומר .
* הוא ניצח בתחרות הראשית בכינוס איגוד השחמט המחוזי בלונדון בשנת 1878.

ת'ורולד שיחק נגד רבים מהשחקנים החזקים ביותר של תקופתו, כולל ג'וזף הנרי בלקבורן, איזידור גונסברג ואיימוס ברן.

בעוד שהיה בעיקר חובבן, אדמונד ת'ורולד היה דמות מכובדת בקהילת השחמט האנגלית ותורם חשוב לתורת השחמט הטקטית והיצירתית של סוף המאה ה-19. סגנונו האגרסיבי והקשר שלו להסתעפות גמביט ספציפית ביססו את מקומו בהיסטוריה של השחמט.

## ממשחקיו
### לבן: [[זיגברט טאראש]] שחור: אדמונד ת'ורולד מנצ'סטר 1890

טאראש משחק את הסיום כאילו הוא מסביר את הטכניקה של זכייה בסיום צריחים ורגלים. "עליך לנצל את הצריח בצורה תוקפנית. על הצריח להתקיף את הרגלים של היריב או לתת תמיכה פעילה בהתקדמות הרגלים שלנו לכוון ערוגת ההכתרה".

במשחק הזה, בסיוע צריח פעיל שלוחץ את היריב ללא הפסקה, המלך של טאראש ורגלי המעבר מתקדמים בצורה שיטתית במעלה הלוח. ככל שהם מתקדמים כלי היריב נסוגים עוד ועוד עד לקצה הלוח ומשם אין להם אפשרות להתנגד התנגדות של ממש להתקדמות רגלי המעבר. הפשטות הקלאסית של הטכניקה של טאראש מרשימה ביותר.

בעמדה לאחר המסע ה-25 ללבן יתרון רגלי והוא יכול לזכות בשני רגלים נוספים (רגלי ז' ורגלי ח') תמורת הרגלי ב-ד3. אז יש לשחור סיכוי לתיקו לאחר שיזכה ברגלי ב'. המסע 26. צה3! מגן על רגלי המעבר ומונע את חדירת הצריח השחור.

המסע 29. מה3 משיג את נסיגת הצריח השחור שהמלך מתקיף, בו זמנית המלך מגן על רגלי ג', מתקרב למרכז הלוח ומאפשר לרגלי המעבר להתחיל להתקדם.

## קישורים חיצוניים
* זיגברט טאראש - אדמונד ת'ורולד מנצ'סטר 1890, יוטיוב

קטגוריה:שחמטאים אנגלים